Tour de France Soundtracks
Tour de France Soundtracks — გერმანული ელექტრონული ჯგუფ Kraftwerk-ის 2003 წლის სტუდიური ალბომი, მიძღვნილი ტურ დე ფრანსის ჩემპიონატის 100 წლიანი არსებობისადმი. დისკის გარეკანზე გამოსახულია იგივე კომპოზიცია, რაც 1983 წლის სინგლზე Tour de France. ალბომის გამოცემას ყველა დიდი ინტერესით ელოდა, რადგან გავიდა 17 წელი, რაც კოლექტივმა გამოსცა უკანასკნელი სტუდიური მასალა, ალბომზე Electric Café. Kraftwerk-ის ალბომისთვის მოულოდნელად, ამ დისკის გერმანული და სხვა ენოვანი ვერსიები არ გამოსულა. ოთხეულმა კმაყოფილი იყო ფრანგული ვერსიის გამოცემითაც. ტექსტების ავტორები არიან რალფ ჰიუტერი და მაქსიმ შმიტი, ლეიბლის Capitol ყოფილი მენეჯერი. ალბომი ჩაიწერა ჯგუფის საკუთარ სტუდიაში, Kling Klang, რომელიც ქ. დუსელდორფში მდებარეობს. ჰიუტერი და შნაიდერი თანამშრომლობდნენ ახალ მონაწილეებთან - ფრიც ჰილპერტთან და ჰენინგ შმიტცთან. ახალმა შემადგენლობამ დისკი ცოცხლად წარადგინა 2004 წლის ტურნეზე. სცენაზე გამოსვლის დროს გამოიყენებოდა ნოუტბუკები, მუსიკალური სეკვენსერები, ვირტუალური სინთეზატორები და მდიდარი ვიდეომასალა, რომელიც ჩნდებოდა დიდ ეკრანზე. 2005 წელს Kraftwerk-მა გამოუშვა საკონცერტო ალბომი Minimum-Maximum, დაფუძნებული ამ ტურის ჩანაწერებზე. ასევე გამოვიდა ამავე სახელწოდების ვიდეოფილმიც. 2009 წლის ოქტომბერში დაგეგმილია ალბომის რემასტერის გამოცემა.